
Parlamentul  României

Camera  Deputaţilor                                                                                                 
	Comisia pentru apărare, ordine

 publică şi siguranţă naţională

             Nr. 32/354/2009

	                                                                       Bucureşti, 15.12.2010                                          Pl x 791/2010


RAPORT 
asupra propunerii legislative privind declararea Zilei de 26 Octombrie - Ziua Mişcării de Rezistenţă Armată Anticomunistă din 1944-1962 (Ziua Partizanilor Anticomunişti)
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu propunerea legislativă privind declararea Zilei de 26 Octombrie - Ziua Mişcării de Rezistenţă Armată Anticomunistă din 1944-1962 (Ziua Partizanilor Anticomunişti), trimisă cu adresa nr. Pl x 791 din 29 noiembrie 2010 şi înregistrată cu nr. 32/354 din 2 decembrie 2010. 

Consiliul Legislativ, cu nr. 664/31.05.2010, a avizat favorabil propunerea legislativă, cu observaţii şi propuneri.
Guvernul a emis punctul de vedere nr. 2056 din 23.08.2010 prin care nu susţine adoptarea prezentei propuneri legislative.
Propunerea legislativă are ca obiect de reglementare declararea Zilei de 26 Octombrie - Ziua Mişcării de Rezistenţă Armată Anticomunistă din 1944-1962 - Ziua Partizanilor Anticomunişti.
2. Propunerea legislativă face parte din categoria legilor ordinare, potrivit prevederilor     art. 73 din Constituţia României, republicată.
3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.

4. La lucrări au fost prezenţi 24 deputaţi din totalul de 24 de membri ai comisiei. Aceştia au constatat faptul că, în cadrul expunerii de motive, iniţiatorii propunerii legislative dezbătute au inclus în lista eroilor ce trebuie omagiaţi pentru lupta armată împotriva regimului comunist mai multe persoane cunoscute pentru apartenenţa la mişcarea legionară sau pentru suţinerea acordată trupelor SS în timpul celui de-al Doilea Război Mondial.

În urma dezbaterilor, în şedinţa din 14 decembrie 2010, membrii comisiei, cu unanimitate de voturi, au hotărât să propună plenului Camerei Deputaţilor respingerea prezentei propuneri legislative.  
Preşedinte, 

Costică Canacheu 
Întocmit: Consultant Andrei Voicu

